CELEX: C2007/117/11
Language: sl
Date: 2007-05-26 00:00:00
Title: Zadeva C-126/07: Predlog za sprejetje predhodne odločbe, ki sta ga vložila arbitražno sodišče Gospodarske zbornice Češke republike in Kmetijska zbornica Češke republike (Češka republika) 26. februarja 2007 – Reisebüro Bühler GmbH proti Dom.info e.K., Sebastian Dieterle

26.5.2007   
            
            
               SL
            
            
               Uradni list Evropske unije
            
            
               C 117/8
            
         Predlog za sprejetje predhodne odločbe, ki sta ga vložila arbitražno sodišče Gospodarske zbornice Češke republike in Kmetijska zbornica Češke republike (Češka republika) 26. februarja 2007 – Reisebüro Bühler GmbH proti Dom.info e.K., Sebastian Dieterle
   (Zadeva C-126/07)
   (2007/C 117/11)
   Jezik postopka: nemščina
   Predložitveno sodišče
   Arbitražno sodišče Gospodarske zbornice Češke republike in Kmetijska zbornica Češke republike
   Stranke v postopku v glavni stvari
   
      Tožeča stranka: Reisebüro Bühler GmbH.
   
      Toženi stranki: Dom.info e.K., Sebastian Dieterle
   Vprašanja za predhodno odločanje
   
               1)
            
            
               Ali je arbitražno sodišče za spore o domenskih imenih „.eu“, ki je bilo na podlagi Uredbe (ES) št. 874/2004 (1) ustanovljeno pri Gospodarski zbornici Češke republike in Kmetijski zbornici Češke republike (češko arbitražno sodišče) v skladu s členom 234(2) ES pristojno, da Sodišču predloži vprašanje za predhodno odločanje?
            
         
               2)
            
            
               V primeru, da Sodišče na prvo vprašanje odgovori pritrdilno:
               Ali je mogoče na podlagi pooblastila iz člena 22(5) Uredbe (ES) št. 874/2004 sprejeti pravila o alternativnem reševanju sporov, v skladu s katerimi lahko nasprotna stranka v postopku s pritožbo med drugim predlaga ne le zavrnitev pritožbe, temveč tudi ugotovitev, da je bila pritožba vložena zlonamerno in pomeni zlorabo postopka (Poglavje B12(h) Pravil ADR)?
            
         
               3)
            
            
               V primeru, da Sodišče na prvo vprašanje odgovori nikalno:
               Ali je arbitražna komisija arbitražnega sodišča na podlagi drugih predpisov prava Skupnosti oziroma na podlagi splošnih pravnih načel, ki izhajajo iz ustavnih tradicij držav članic, pristojna za odločanje o ugotovitvenem predlogu?
            
         
      (1)  UL L 162, str. 40.